דום-דת' גותי

דום-דת' גותי (Gothic Doom/Death Metal) הוא סגנון קיצוני של מטאל המשלב דת'-דום (שהוא בעצמו שילוב של דום מטאל ודת' מטאל) עם מטאל גותי. דום-דת' גותי חופף במידה רבה לסגנון דומה הנקרא "דום-דת' מלודי", המשלב דת'-דום עם דת' מטאל מלודי, ומדגיש מלודיה ואווירה מלנכולית.

לעיתים קרובות, הסגנון מאופיין בשירת היפה והחיה עם זמר ששר בגרואלינג ולצידו זמרת בעלת קול צלול ולעיתים אף אופראי. קצב הנגינה איטי עד בינוני, עם ריפי גיטרה כבדים. האווירה עצובה, מלנכולית וקודרת. אלמנטים נוספים של הדום-דת' הגותי המבדילים אותו מדת'-דום "טהור" הוא השימוש בקלידים וכינור. בהמשך התפתח המטאל הגותי ושילב אלמנטים רבים יותר של מטאל סימפוני, בהם כלי נגינה קלאסיים ושירת מקהלה.

האלבום שבישר על הולדת הסגנון היה Gothic של Paradise Lost מ-1991, בו שולבו קולות זמרת נשית לצד הגרואלינג של ניק הולמס. להקות חלוצות נוספות כוללות את My Dying Bride, Anathema ו-The Gathering.

אף על פי שהסגנון נולד באנגליה, הוא התפתח ונהפך לפופולרי בצפון אירופה ובמזרחה, בעיקר בסקנדינביה, שם הושם דגש על שירת היפה והחיה והוספת אלמנטים סימפוניים וקלאסיים כגון כינור ומקהלות. דוגמה לכך היא האלבום Widow's Weeds של טריסטניה בו יצאה הלהקה מסגנון הדום-דת' הגותי ופיתחה את המטאל הגותי הסימפוני הסקנדינבי, שהיה שילוב של דת'-דום, מטאל גותי ומטאל סימפוני.

להקות

להקות חלוצות בסגנון 
  Paradise Lost
  My Dying Bride
  Anathema
  The Gathering
  Celestial Season

להקות נוספות
הלהקות מסודרות לפי סדר לקסיקוגרפי:
  Amederia
  Angellore
  Beyond Forgiveness (דום-דת' גותי סימפוני)
  Daylight Misery
  Desire
  Draconian
  Edellom (להקה ישראלית)
  Evadne
  Galadriel (דום-דת' גותי סימפוני)
  Salvation (להקה ישראלית)
  Saturnus
  Symphonian
  Tales of Dark
  Tristania (דום-דת' גותי סימפוני בראשיתה, דום-דת' גותי בהמשך)
  Twilight's Embrace (דום דת' גותי ללא שירה נשית) 
  When Nothing Remains
  Wine From Tears

ראו גם 
 דת'-דום
 מטאל גותי
 דום מטאל
 דת' מטאל

קישורים חיצוניים
 רשימת להקות דום-דת' גותי בארכיון המטאל Encyclopedia Metallum
 סקירה קצרה על מטאל גותי, ב-AllMusic
 מטאל גותי - סקירה קצרה ומידע רב על להקות מטאל גותי, אתר BNR מטאל
 רשימת להקות מטאל גותי בארכיון המטאל Encyclopedia Metallum

דוגמאות ווידאוקליפים 
  Paradise Lost - Gothic 2013 (חידוש לשיר Gothic, דום-דת' גותי), ביוטיוב (הערוץ הרשמי של Century Media Records)
  Tristania - Evenfall (מטאל גותי סקנדינבי/סימפוני), ביוטיוב (צולם בהופעה חיה (המבורג, 1999) באישור Napalm Records)
  Draconian - The Last Hour of Ancient Sunlight (דום-דת' גותי) - בערוץ היוטיוב של Napalm Records
  Edenian - The Departed (דום-דת' גותי סימפוני), ביוטיוב (הערוץ הרשמי של Edenian)
  Type O Negative - Love You To Death (דום גותי), ביוטיוב (הערוץ הרשמי של Roadrunner Records)

הערות שוליים

סגנונות מטאל
דום מטאל
דת' מטאל